Кыргызтәи адраматург Мар Баиџьиев ипиеса иалху аспектакль ала Ҭҟәарчалтәи атеатр асезон ҿыц аанартыит цәыббра 8. Sputnik акорреспондент Анжелика Бениаԥҳа ҭелла диҿцәажәеит Шәарах Ԥачалиа ихьӡ зху Ҭҟәарчалтәи аҳәынҭқарратә театр асахьаркыратә напхгаҩы, Аԥсны зҽаԥсазтәыз артист Сырбеи Сангәлиа.
2000 шықәса раахыс цәыббра аҩбатәи асабшазы адунеи атәылақәа жәпакы рҟны иазгәарҭоит аԥхьатәи амедицинатә цхыраара аҟаҵара амш. Аҟәа ақалақь амедицинатә цхыраара ласы аҳақьым хада Аслан Џьопуа Sputnik Аԥсны арадиостудиаҟны дазааҭгылеит Аҟәа ақалақь амедицинатә цхыраара ласы иамоу ауадаҩрақәеи, аҭагылазаашьа зеиԥшроуи.
Аԥсны Аҭҵаарадыррақәа ракадемиа апрезидент Зураб Џьапуа Sputnik Аԥсны арадио аҟны еиҭеиҳәеит ААР ҩажәашықәса ахыҵра иазкны имҩаԥгахо аусмҩаԥгатәқәа.
Арадио Sputnik Аԥсны апроект "Агәалашәара амҩала" захьӡу аҿы Аԥсны Аџьынџьтәылатә еибашьра ахроника шәыдаагалоит, иара хацыркуп нанҳәа 14 2017 шықәса инаркны.